༦༽ལོ་ངོ་སྟོང་ཕྲག་གི་དུས་ཡུན་སོང་ན་ཡང་བོད་ཀྱི་སྐད་ཡིག་གི་ཆུ་ཚད་ངེས་ཅན་ཡོད་པའི་མིས་ཀློག་ཐུབ་པ་མ་ཟད།གོ་བ་ཡང་ལོན་ཐུབ་ཀྱི་ཡོད་པ་རེད།མི་རིགས་གཞན་དག་གི་གནའ་རབས་ཡི་གེ་མང་ཆེ་བ་མཁས་པའི་དབང་བོ་རྣམས་ཀྱིས་ཀྱང་ཡུན་རིང་བརྟག་དཔྱད་གནང་ན་མ་གཏོགས་ཀློག་རྒྱུ་དང་གོ་རྒྱུ་ཧ་ཅང་ཁག་པོ་ཡོད།བོད་ཡིག་ནི་དེ་དང་མི་འདྲ་བར་དཔེར་ན་དེ་སྔོན་དུས་རབས་བརྒྱད་པའི་དཀྱིལ་དུ་བཙུགས་པའི་ཞོལ་རྡོ་རིང་ཕྱི་མ་དང་དུས་རབས་དགུ་བའི་དཀྱིལ་དུ་བཙུགས་པའི་ལྷ་ས་གཙུག་ལག་ཁང་མདུན་གྱི་རྡོ་རིང་ཐོག་གི་བོད་ཡིག་རྣམས་ལྟ་སྐབས།བརྡ་རྙིང་པ་ཉུང་ཤས་མ་གཏོགས་དེ་བྱིངས་མང་ཆེ་བ་བོད་ཀྱི་སྐད་ཡིག་གི་ཆུ་ཚད་ངེས་ཅན་ཡོད་པའི་མིས་ཀློག་ཐུབ་པ་མ་ཟད།གོ་བ་ཡང་ལེན་ཐུབ་ཀྱིན་ཡོད་པ་དེ་རེད།